Publication: Magyar Közlöny
Issue: MK-2007-70 (Year: 2007, Number: 70)
Era: 2004-2010
Section: Melléklet a 2007. évi XLVI. törvényhez
Paragraph Index: 18368

2. Megjegyzés: Különleges intézkedések válhatnak szükségessé a jogosulatlan személyeknek a nyilvános utak felett áthaladó futópályára, vagy gurulóútra történő szándékos, vagy véletlen behatolásának megelőzése érdekében. 9.10.5 Ajánlás — Biztosítsanak megfelelő védelmi módszereket a jogosulatlan személyeknek a polgári légiközlekedés biztonságához nélkülözhetetlen, a repülőtér területén kívül eső földi létesítményekhez és berendezésekhez történő szándékos, vagy véletlen behatolásának megakadályozása érdekében. 9.10.6 2006 november 23. után biztosítsanak megfelelő védelmi módszereket a jogosulatlan személyeknek a polgári légiközlekedés biztonságához nélkülözhetetlen, a repülőtér területén kívül eső földi létesítményekhez és berendezésekhez történő szándékos, vagy véletlen behatolásának megakadályozása érdekében. Elhelyezés 9.10.7 Ajánlás — A kerítést, vagy akadályt úgy helyezzék el, hogy az elválassza a repülőtér mozgási területét és a légijárművek biztonságos üzemeltetése szempontjából jelentős más létesítményeit, vagy területeit a nagyközönség számára nyitott (nyilvános) területektől. 9.10.8 Ajánlás — 2006 november 23. után a kerítést, vagy akadályt úgy helyezzék el, hogy az elválassza a repülőtér mozgási területét és a légijárművek biztonságos üzemeltetése szempontjából jelentős más létesítményeit, vagy területeit a nagyközönség számára nyitott (nyilvános) területektől. 9.10.9 Ajánlás — Ha nagyobb fokú biztonságot tartanak szükségesnek, a kerítés, vagy más védőeszköz mindkét oldalán létesítsenek tiszta ellenőrző sávot, amelyben a biztonsági személyzet könnyen mozoghat, és amely a behatolást megnehezíti. . 9.11 Biztonsági világítás Ajánlás — Azon a repülőtéren, amelyen biztonsági okokból a nemzetközi polgári légiközlekedés és létesítményei védelmét szolgáló kerítés, vagy más védőeszköz megvilágítását kívánatosnak ítélik, ezt a minimális szükséges szinten biztosítsák. A fények elhelyezésénél gondoskodjanak arról, hogy a kerítés mindkét oldalának (talaj) felszínét, különösen pedig a bejárati pontokat megvilágítsák. 2007/70/II. szám

Source: https://magyarkozlony.hu/hivatalos-lapok/4c6310a937d14bac566ee9c9d944896656c292dd/dokumentumok/5a6ac3c6db12e692ae41096677ad5f072d2cc9f3/letoltes